Diari Oficial de la Generalitat Valenciana


Sumari del DOGV 3590, del 24-09-1999 (1999/7928)

RESOLUCIÓ de 22 de juliol de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Centro Internacional de Mujeres del Mediterráneo Fundación de la Comunidad Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3590

Data del DOGV
:   24-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7928


Data del document
:   22-07-1999

Organisme emissor
:   Conselleria de Presidència

Tipus de document
:   Resolució

Descriptors 

:   * fundació
    * registre de documents

RESOLUCIÓ de 22 de juliol de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Centro Internacional de Mujeres del Mediterráneo Fundación de la Comunidad Valenciana. [1999/F7928]
  
Vista la sol·licitud del dia 30 de juny de 1999, que va entrar al Registre de Fundacions de la Comunitat Valenciana el mateix dia, amb el número 42.726, efectuada per la secretària del Centro Internacional de Mujeres del Mediterráneo Fundación de la Comunidad Valenciana, en què se sol·licitava la inscripció de la dita entitat en el citat registre, sobre la base dels següents
  
Antecedents de fet
  
Primer
  
Que segons l'escriptura de data 28 de juny de 1999, i amb el número de protocol 5.000, autoritzada pel notari del Col·legi de València, el senyor Carlos Pascual de Miguel, en aqueixa data van comparéixer les següents entitats: la Generalitat Valenciana, representada per la consellera de Benestar Social de la Generalitat Valenciana, la senyora Marcela Miró Pérez; la Universitat Politècnica de València, representada pel senyor Alfonso García Ninet, i la Fundació Bancaixa, representada pel senyor Miguel-Ángel Utrillas Jauregui, per a constituir en aquest acte l'entitat denominada Centro Internacional de Mujeres del Mediterráneo Fundación de la Comunidad Valenciana.
  
Així mateix, i a l'efecte de la seua acceptació al càrrec de patró de la citada fundació, va comparéixer a l'acte la directora general de la Dona de la Conselleria de Benestar Social de la Generalitat Valenciana, la senyora Ester Fonfría Novella. D'altra banda, s'incorporen a l'escriptura de constitució de la fundació les acceptacions expresses com a patrons del secretari d'Estat per a la Cooperació Internacional i per a Iberoamèrica, el senyor Fernando Villalonga Campos, i de la directora general de l'Institut de la Dona del Ministeri de Treball i Assumptes Socials, la senyora Concepción Dancausa Treviño.
  
El president de la Comissió Nacional de la Unesco, el senyor Luis I. Ramallo Massanet, i el vicerector de Centres d'Estranger de la Universitat Politècnica de València, el senyor Francisco Morant Anglada, van acceptar el seu nomenament mitjançant sengles documents privats que s'incorporen a l'expedient.
  
Queda per acceptar la vocalia pertanyent a l'experta en el món àrab i islàmic, la senyora Gemma Martín Muñoz.
  
Segon
  
Segons l'article 6 dels seus estatuts, la fundació té per objecte promoure tot tipus d'iniciatives tendents a dotar d'assistència social, cultural i educativa a les dones d'origen d'àrees geogràfiques limítrofes amb el mar Mediterrani. El desenrotllament de l'objecte de la fundació s'efectuarà a través d'alguna de les següents formes d'actuació:
  
a) Organitzar, promoure i desenrotllar tot tipus d'activitats de formació de les referides dones, i propiciar la seua cooperació per al desenrotllament dels seus drets.
  
b) Crear un espai comú de reflexió que facilite l'impuls dels objectius anteriorment referits mitjançant la utilització d'avanços tecnològics de comunicació que resolga l'aïllament de determinades comunitats en l'àmbit femení.
  
c) Fomentar l'enteniment entre les dones de l'àrea geogràfica del Mediterrani, a través de xarxes d'informació, centres de documentació, fòrums de debat i congressos.
  
Conforme a l'article 7 estatutari, seran potencials beneficiaris de la fundació les dones residents en l'àrea geogràfica del mar Mediterrani, així com les associacions, fundacions i cooperatives que defenguen els interessos de les dones i que estiguen interessades a participar en els programes i activitats que promoga la fundació per a la consecució dels seus fins.
  
La fundació atorgarà democràticament i amb criteris d'imparcialitat, no discriminació i objectivitat els seus beneficis a les persones o entitats que, reunint les condicions expressades anteriorment, estime el patronat que són legítims creditors d'aquests, d'acord amb les bases, normes i regles que establisca a l'efecte.
  
Tercer
  
La dotació de la fundació, conforme a l'escriptura de constitució, de data 28 de juny de 1999, és d'un milió nou-centes mil pessetes (1.900.000 PTA), el valor en euros de la qual és onze mil quatre-cents dènou euros i vint-i-tres cèntims (11.419,23 euros), l'aportació del qual es realitzarà de forma successiva de la següent forma:
  
- Cinc-centes mil pessetes (500.000 PTA), que equivalen a tres mil cinc euros i sis cèntims (3.005,6 euros), en efectiu metàl·lic, ja aportats per la Generalitat Valenciana.
  
- Un milió quatre-centes mil pessetes (1.400.000 PTA), equivalents a vuit mil quatre-cents catorze euros i dèsset cèntims (8414,17 euros), es desembossarà en efectiu metàl·lic en el termini d'un any a comptar des de la data de l'atorgament de l'escriptura fundacional, de la següent forma:
  
- Quatre-centes mil pessetes (400.000 PTA), que equivalen a dos mil quatre-cents quatre euros i cincs cèntims (2404,05 euros), a aportar per la Universitat Politècnica de València.
  
- Un milió de pessetes (1.000.000 PTA), que equivalen a sis mil deu euros i dotze cèntims (6.010,12 euros), a aportar per la Fundació Bancaixa.
  
La realitat de l'aportació dinerària s'acredita mitjançant un certificat de l'entitat de crèdit Bancaixa, incorporada a l'escriptura de constitució.
  
Quart
  
D'acord amb allò que s'ha previst en l'atorgament quart de la carta fundacional, i en el títol III dels estatuts de la fundació, el patronat és l'òrgan de govern, representació i administració de la fundació, compost per un mínim de tres membres i màxim de 10, que exerciran els seus càrrecs amb caràcter vitalici.
  
El patronat fundacional és el següent:
  
Presidenta: 1. La consellera de Benestar Social de la Generalitat Valenciana, la senyora Marcela Miró Pérez.
  
Vicepresidenta: 2. La directora general de la Dona de la Conselleria de Benestar Social de la Generalitat Valenciana, la senyora Ester Fonfría Novella.
  
Secretària (no patrona): la senyora Pilar Sarrió Peiró.
  
Vocals: 3. El secretari d'Estat per a la Cooperació Internacional i per a Iberoamèrica, el senyor Fernando Villalonga Campos; 4. La directora general de l'Institut de la Dona del Ministeri de Treball i Assumptes Socials, la senyora Concepción Dancausa Treviño; 5. El vicerector de la Universitat Politècnica de València, el senyor Francisco Morant Anglada, i 6. El president de la Comissió Nacional de la Unesco, el senyor Luis I. Ramallo Massanet.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució inclou en el títol I, capítol II, secció II, article 34, el dret de fundació per a fins d'interés general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, article d'aplicació bàsica, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode durador el seu patrimoni a la realització de fins d'interés general, circumstàncies que concorren en el present cas.
  
Tercer
  
En l'article 1.2 de la Llei 8/1998, de Fundacions de la Comunitat Valenciana, s'estableix que les fundacions que desenrotllen principalment les seues funcions al territori de la Comunitat Valenciana es regiran per allò que s'ha disposat en aquesta llei.
  
Quart
  
Examinats els fins de la fundació, la dotació, així com l'aportació efectivament realitzada, es constata que els fins són d'interés general i la dotació és inicialment suficient i adequada per a la inscripció de la fundació. Tot això, de conformitat amb allò que s'ha establit en els articles 3.1 i 11 de la Llei 8/1998, de Fundacions de la Comunitat Valenciana, en relació amb l'article 31 de la citada llei.
  
Cinqué
  
Segons l'article 11.5 de la Llei 8/1998, de Fundacions de la Comunitat Valenciana, l'aportació de la dotació inicial podrà fer-se de forma successiva; en aquest cas el desembossament haurà de ser com a mínim del 25% d'aquesta; la resta es desembossarà en un termini no superior a cinc anys comptats des de l'atorgament de l'escriptura de la fundació, en les dates que determine el patronat. A més a més, segons el punt 3 d'aquest mateix article, si l'aportació amb caràcter dotacional és posterior (a l'escriptura constitucional), s'haurà de justificar davant del patronat, que ho posarà en coneixement del Registre de Fundacions, mitjançant certificat acreditatiu de l'entitat de crèdit de trobar-se depositada a nom de la fundació.
  
Així mateix, segons els articles 3, especialment el seu tercer número, i 22.5, lletra f), del Reglament de Fundacions de Competència Estatal, aprovat pel Reial Decret 316/1996, de 23 de febrer (BOE del 6 de març), el protectorat ha de vetllar en tot moment per la integritat i suficiència de la dotació, la qual cosa exigeix ab initio establir l'obligació ?i exigir en conseqüència a la fundació- d'acreditar-li degudament l'efectivitat de les aportacions dotacionals que queden pendents.
  
Sisé
  
La carta fundacional i els estatuts, continguts en l'escriptura pública de 28 de juliol de 1999, reuneixen els requisits bàsics dels articles 9 i 10 de la vigent Llei 8/1998, de Fundacions de la Comunitat Valenciana, per la qual cosa la fundació pot ser reconeguda com a tal, tenint en compte el fi que persegueix segons l'article 6 dels seus estatuts.
  
Seté
  
L'expedient ha sigut tramitat per la Secretaria General de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i per l'article 15, lletra o) del Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència, en la redacció donada a aquest per l'article únic del Decret 106/1998, de 21 de juliol; tot això en relació amb el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, i l'article 10 de l'Ordre de 23 de maig de 1996, en la redacció donada a aquesta per l'Ordre de 25 de novembre de 1996, pel que fa a l'estructura administrativa en l'àmbit de servei.
  
Vistos la Constitució, la Llei 8/1998, de Fundacions de la Comunitat Valenciana, la Llei 30/1994, de 24 de novembre, el Reial Decret 316/1996, de 23 de febrer, pel qual s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i l'altra normativa de pertinent aplicació, resolc:
  
Primer
  
Inscriure com a fundació la denominada Centro Internacional de Mujeres del Mediterráneo de la Comunidad Valenciana, en el Registre de Fundacions de la Comunitat Valenciana, amb el número 321 (V), i classificar-la amb caràcter de cultural. El seu domicili radicarà a València, carrer del Comte Salvatierra d'Àlaba, 11-6ª.
  
Segon
  
Inscriure en el Registre de Fundacions de la Comunitat Valenciana els Estatuts per què ha de regir-se la fundació, elevats a escriptura pública de 28 de juny de 1999, amb el número de protocol 5.000, autoritzada pel notari del Col·legi de València, el senyor Carlos Pascual de Miguel.
  
Tercer
  
Inscriure en el citat registre el nomenament del primer patronat segons figura en l'antecedent de fet quart de la present resolució.
  
Notifiqueu l'actual resolució, amb l'advertiment que no esgota la via administrativa, i es podrà presentar recurs d'alçada davant del conseller de Presidència, o davant d'aquest mateix òrgan en el termini d'un mes, a comptar des de la data de la notificació.